sagorsarker/bangla-wikipedia huggingface dataset:
থ্রি বডি প্রবলেম (টিভি ধারাবাহিক)

<templatestyles src="Module:Infobox/styles.css"></templatestyles>
থ্রী বডি প্রবলেম হল একটি আসন্ন বিজ্ঞান কল্পকাহিনীভিত্তিক টেলিভিশন সিরিজ। ডেভিড বেনিওফ, ডিবি ওয়েইস এবং আলেকজান্ডার উ, লিউ সিক্সিন রচিত একই নামের উপন্যাসের উপর ভিত্তি করে সিরিজটি তৈরি করেছেন। সিরিজটি ২০২৪ সালের জানুয়ারিতে নেটফ্লিক্স এ প্রচারিত বলে ঘোষণা করা হয়েছে। ১৭ জুন, ২০২৩-এ সিরিজটির একটি ট্রেইলার প্রকাশিত হয়।
ইয়ে ওয়েনজি একজন জ্যোতির্পদার্থবিদ যিনি তার বাবাকে চীনা সাংস্কৃতিক বিপ্লবের সময় নির্মমভাবে নিহত হতে দেখেছিলেন। তার বাবার হত্যার পর তাকে বিজ্ঞানমনস্ক পরিবারের থাকার ফলে তার অভিজ্ঞতার কারণে তিনি এক সংস্থায় নিযুক্ত হন এবং চীনের একটি প্রত্যন্ত অঞ্চলে একটি গোপন রাডার ঘাঁটিতে পাঠানো হয়। ১৯৬০-এর দশকে তার একটি দুর্ভাগ্যজনক সিদ্ধান্ত লম্বা সময় জুড়ে চর্চিত হয় এবং বর্তমান সময়ের একদল বিজ্ঞানী তার সম্মন্ধে জানতে পারেন এবং তারা মানব সভ্যতার অন্যতম বড় হুমকির মুখোমুখি হতে বাধ্য হন।
২০২০ সালের সেপ্টেম্বরে একটি ঘোষণা করা হয়েছিল যে ডেভিড বেনিওফ এবং ডিবি ওয়েইস একটি উপন্যাসের উপর ভিত্তি করে নেটফ্লিক্সের জন্য একটি টেলিভিশন সিরিজ তৈরি করছেন। তাদের পাশাপাশি আলেকজান্ডার উও সহ-লেখক হিসেবে কাজ করছিলেন।
আগস্ট ২০২১-এ এইজা গোঞ্জালেস কুশীলব হিসেবে যোগদান করার পর আলোচনায় চলে আসেন। একই মাসে ডেরেক সাং পাইলট পর্ব পরিচালনার জন্য নিযুক্ত হন। বেনেডিক্ট ওং, সাই চিন, জন ব্র্যাডলি, লিয়াম কানিংহাম, জোভান অ্যাডেপো এবং গোঞ্জালেজ সহ অতিরিক্ত কুশীলবদের উপস্থিতি অক্টোবরের মধ্যে নিশ্চিত করা। ২০২২ সালের জুন মাসে জোনাথন প্রাইস, রোজালিন্ড চাও, বেন স্নেটজার এবং ইভ রিডলিকে কুশীলবদের সাথে যুক্ত করা হয়।
সিরিজটির নির্মাণ 8 নভেম্বর ২০২১ এ শুরু হয়েছিল এবং এর চিত্রপগ্রহণ করা হবে যুক্তরাজ্য এবং চীনে।
থ্রেডস

থ্রেডস হল একটি অনলাইন সামাজিক যোগাযোগ মাধ্যম এবং সামাজিক নেটওয়ার্কিং পরিষেবা, যা আমেরিকান কোম্পানি মেটা প্ল্যাটফর্মস এর মালিকানাধীন। এটি ২০২৩ সালের ৫ জুলাই চালু হয়। অ্যাপটি ইন্সটাগ্রাম এর সঙ্গে সংযুক্ত এবং টুইটার (বর্তমানে এক্স) এর একটি বড় প্রতিযোগী হিসেবে বিবেচিত।
থ্রেডস মূলত পাঠ্য-নির্ভর সামাজিক মাধ্যম হিসাবে ডিজাইন করা হয়েছে, তবে এতে ইন্সটাগ্রাম এর সাথে গভীর ইন্টিগ্রেশন রয়েছে। ব্যবহারকারীদের থ্রেডস অ্যাকাউন্ট তৈরি করতে একটি ইন্সটাগ্রাম অ্যাকাউন্ট থাকা আবশ্যক। এছাড়া থ্রেডস-এ একই হ্যান্ডেল বা ব্যবহারকারী নাম ব্যবহার করা হয়।
থ্রেডস-এর বৈশিষ্ট্যসমূহ:
থ্রেডস মেটা কর্তৃক এমন একটি সময়ে চালু হয় যখন এক্স-এর জনপ্রিয়তা ব্যবহারকারীদের মধ্যে হ্রাস পাচ্ছিল। ২০২৩ সালে এলন মাস্ক-এর মালিকানাধীন এক্স-এর নীতি পরিবর্তন এবং বিতর্কিত পদক্ষেপের পর অনেক ব্যবহারকারী বিকল্প সামাজিক মাধ্যমের সন্ধান করছিল।
চালু হওয়ার পর প্রথম সপ্তাহে থ্রেডস ১০০ মিলিয়নের বেশি নিবন্ধিত ব্যবহারকারী সংগ্রহ করে, যা এটিকে ইতিহাসের দ্রুততম বেড়ে ওঠা অ্যাপগুলোর একটি করে তোলে।
২০২৪ সালের ফেব্রুয়ারি পর্যন্ত, থ্রেডস-এর নিবন্ধিত ব্যবহারকারী সংখ্যা ১৩০ মিলিয়ন অতিক্রম করে। ২০২৪ সালের ফেব্রুয়ারি পর্যন্ত, থ্রেডস-এর নিবন্ধিত ব্যবহারকারী সংখ্যা ১৩০ মিলিয়ন অতিক্রম করে।
থ্রেডস বর্তমানে গুগল প্লে এবং অ্যাপ স্টোর-এ উপলব্ধ। এটি আইওএস, অ্যান্ড্রয়েড এবং ব্রাউজারে ব্যবহারের জন্য ডিজাইন করা হয়েছে। তবে এটি এখনো ইউরোপীয় ইউনিয়ন-এ প্রাথমিক ডেটা গোপনীয়তার সমস্যার কারণে আনুষ্ঠানিকভাবে চালু হয়নি।
থ্রেডস-এর আগমনে ব্যবহারকারীদের মধ্যে মিশ্র প্রতিক্রিয়া পাওয়া গেছে। অনেকেই এর ইন্সটাগ্রামের সঙ্গে সংযোগ এবং সহজ ব্যবহারযোগ্যতাকে প্রশংসা করেছেন। তবে কিছু ব্যবহারকারী থ্রেডস-এর সীমিত ফিচার এবং ইউরোপের বাজারে অনুপস্থিতি নিয়ে সমালোচনা করেছেন।
লালিয়ানজুয়ালা ছাংতে

লালিয়ানজুয়ালা ছাংতে (জন্ম ৮ জুন ১৯৯৭) একজন ভারতীয় পেশাদার ফুটবলার যিনি ইন্ডিয়ান সুপার লিগ ক্লাব মুম্বই সিটি এবং ভারতের জাতীয় দলের হয়ে উইঙ্গার হিসেবে খেলেন।
তিনি ২০২২-২৩ এআইএফএফ বর্ষসেরা পুরুষ খেলোয়াড়ের পুরস্কার জিতেছেন
ছাংতে মিজোরামের লুংলেইতে জন্মগ্রহণ করেছিলেন। তার বাবা ছিলেন একজন শিক্ষক। প্রথম শ্রেণি থেকেই তিনি ফুটবল খেলতে শুরু করেন। তার ভাই সিভিএল রেমতলুয়াঙ্গা একজন ফুটবলার, যিনি বর্তমানে ওড়িশা এফসির রিজার্ভ দলের হয়ে খেলেন। ছাংতে বলেছেন যে তার প্রিয় ফুটবলাররা হলেন ইংল্যান্ডের প্রাক্তন আন্তর্জাতিক ফুটবল খেলোয়াড় ফ্রাঙ্ক ল্যাম্পার্ড এবং বর্তমান পর্তুগালের আন্তর্জাতিক ফুটবল খেলোয়াড় ক্রিস্টিয়ানো রোনাল্ডো।
ছাংতে একজন ফাস্ট প্লেয়ার, যার অবিশ্বাস্য সর্বোচ্চ গতি ৩৫.৮০ কিমি/ঘণ্টা। তার গতির কারণে তাকে 'মিজো ফ্ল্যাশ' বলা হয়। তিনি নিখুঁত পজিশনিং এবং ড্রিব্লিং ক্ষমতা সহ একজন বহুমুখী খেলোয়াড় যিনি কীভাবে একটি গোল শেষ করতে হয় তা জানেন। মাঠে তার দক্ষতা এবং দৃষ্টিভঙ্গি তাকে ভারতের অন্যতম গুরুত্বপূর্ণ খেলোয়াড় করে তোলে।
চেন্নাইয়িন
মুম্বই সিটি
ভারত অনূর্ধ্ব-২৩
ভারত
স্বতন্ত্র
ফ্রান্সিস্কো মেইশেদো

ফ্রান্সিস্কো মেইরা মেইশেদো (; জন্ম: ১৯ মে ২০০১; ফ্রান্সিস্কো মেইশেদো নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগিজ ক্লাব পোর্তুর হয়ে গোলরক্ষক হিসেবে খেলেন।
২০১৮ সালে, মেইশেদো পর্তুগাল অনূর্ধ্ব-১৭ দলের হয়ে পর্তুগালের বয়সভিত্তিক পর্যায়ে অভিষেক করেছিলেন।
ফ্রান্সিস্কো মেইরা মেইশেদো ২০০১ সালের ১৯শে মে তারিখে পর্তুগালের পোর্তুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মেইশেদো পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৮ সালের ১১ই ফেব্রুয়ারি তারিখে তিনি প্রীতি ম্যাচে নেদারল্যান্ডস অনূর্ধ্ব-১৭ দলের বিরুদ্ধে ম্যাচে পর্তুগাল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের পর্তুগাল অনূর্ধ্ব-২১ দলে স্থান পেয়েছেন।
২০২৩ পুরুষ টি২০আই আন্তঃদ্বৈপ সিরিজ

২০২৩ পুরুষ টি২০আই আন্তঃদ্বৈপ সিরিজ একটি আন্তর্জাতিক ক্রিকেট সিরিজ যেটি জার্সি ও গার্নসির অংশগ্রহণে ২০২৩ সালের জুলাই মাসে জার্সিতে অনুষ্ঠিত হয়। সিরিজে তিনটি টোয়েন্টি২০ আন্তর্জাতিক (টি২০আই) ম্যাচ খেলা হয়, যে ম্যাচসমূহ সেন্ট মার্টিনের ফার্মারস ক্রিকেট ক্লাব মাঠে অনুষ্ঠিত হয়। সিরিজে জার্সি ২–০ ব্যবধানে জয়ী হয়।
এঁটুলি

এঁটুলি (Ixodida ইক্সোডিডা বর্গ) মাইট নামক ক্ষুদ্র পোকার অধিবর্গ প্যারাসাইটিফর্মসের অন্তর্ভুক্ত এক ধরনের পরজীবী অ্যারাকনিড প্রাণী। প্রাপ্তবয়স্ক এঁটুলিপোকাগুলি বয়স, লিঙ্গ, প্রজাতি ও "পূর্ণতা"-ভেদে প্রায় ৩ থেকে ৫ মিলিমিটার লম্বা হতে পারে। এঁটুলি পোকাগুলি এক ধরনের বহিস্থ পরজীবী, যারা স্তন্যপায়ী, পাখী ও কদাচিৎ সরিসৃপ ও উভচর প্রাণীদের রক্ত খেয়ে জীবনধারণ করে। এঁটুলিপোকাদের উদ্ভবের সময়কাল এখনও অনির্ণীত, তবে এঁটুলিপোকার সবচেয়ে পুরাতন জীবাশ্মটি ক্রিটেশাস পর্যায়ের অন্তর্ভুক্ত, অর্থাৎ এটি প্রায় ১০ কোটি বছরের পুরাতন। এঁটুলি পোকাগুলি বিশ্বের সর্বত্র ব্যাপকভাবে ছড়িয়ে আছে। বিশেষ করে উষ্ণ আর্দ্র জলবায়ুর অঞ্চলগুলিতে এগুলি বেশি দেখতে পাওয়া যায়।
এঁটুলি পোকাগুলিকে দুইটি প্রধান পরিবারে ভাগ করা যায়। একটি হল ইক্সোডিডাই (Ixodidae) বা শক্ত এঁটুলি পোকা এবং আর্গাসিডাই (Argasidae) বা নরম এঁটুলি পোকা। এছাড়া নাটালিয়েলিডাই নামের আরেকটি পরিবার আছে, যার একটিমাত্র সদস্য হল নাটালিয়েলা। এটি দক্ষিণ আফ্রিকার নাটাল প্রদেশে পাওয়া গেছে এবং এটিকে এঁটুলি পোকাদের বিদ্যমান সবচেয়ে আদিম বংশ হিসেবে গণ্য করা হয়। প্রাপ্তবয়স্ক এঁটুলি পোকাগুলির দেহ ডিম্বাকৃতির, যেটি রক্ত চুষে খাওয়ার পরে ফুলে ওঠে। এদের আটটি পা আছে। এদের মস্তকবক্ষ (সেফালোথোরাক্স) ও উদর সম্পূর্ণরূপে সংযুক্ত ও অবিচ্ছিন্ন। শক্ত এঁটুলিপোকাদের পৃষ্ঠতলে একটি শক্ত বর্ম থাকে, যার নাম স্কুটাম। এছাড়া তাদের মুখে পাখির চঞ্চুর মতো একটি কাঠামো থাকে, যার মধ্যে মুখের সমস্ত অঙ্গগুলি অবস্থিত থাকে। এর বিপরীতে নরম এঁটুলি পোকাগুলির মুখাঙ্গগুলি দেহের নীচের পৃষ্ঠে থাকে। এঁটুলি পোকাগুলি আশেপাশের পরিবেশে ঘ্রাণ, দেহের উত্তাপ, আর্দ্রতা ও কম্পন অনুভব করার মাধ্যমে তাদের পোষক প্রাণীদেরকে শনাক্ত করে।
এঁটুলি পোকার জীবনচক্রে চারটি দশা নিয়ে গঠিত। এগুলি হল ডিম্ব, শূককীট, অপরিণত শূককীট (নিম্ফ) ও প্রাপ্তবয়স্ক। ইক্সোডিডাই পরিবারের এঁটুলি পোকাগুলি হয় এক-পোষক, দুই-পোষক বা তিন-পোষকবিশিষ্ট জীবনচক্র অতিবাহিত করতে পারে। আর্গাসিড এঁটুলিপোকাগুলি সাতটি অপরিণত শূককীট বা নিম্ফ দশায় থাকাতে পারে (ইনস্টার), যেখানে প্রতিটি দশায় রক্ত খাওয়া আবশ্যক। তারা একাধিক পোষকদেহে জীবনচক্র অতিবাহিত করে। রক্তভোজী খাদ্যাভ্যাসের কারণে এঁটুলি পোকাগুলি মানুষ ও অন্যান্য প্রাণীকে আক্রান্তকারী অনেক গুরুতর রোগের বাহক হিসেবে কাজ করতে পারে।
বিধানসভা

বিধানসভা হলো কিছু দেশে আইনসভা বা এর কোনো একটি কক্ষকে দেওয়া নাম। এই নামটি একাধিক দেশে, বিশেষত কমনওয়েলথ অব নেশনসের সদস্য দেশে প্রচলিত। এটি আবার প্রাদেশিক স্তরেও প্রচলিত, যেমন ভারতের রাজ্য ও কেন্দ্রশাসিত অঞ্চলসমূহ, অস্ট্রেলিয়ার রাজ্যসমূহ এবং কানাডার প্রদেশসমূহ।
কানাডার দশটি প্রদেশের মধ্যে সাতটি এবং অধীনস্থ অঞ্চলের মধ্যে তিনটির আইনসভা "বিধানসভা" নামে পরিচিত এবং সমস্ত আইনসভা এককক্ষীয়।
২০২৩ ক্রিকেট বিশ্বকাপ গ্রুপ পর্ব

২০২৩ ক্রিকেট বিশ্বকাপের প্রথম পর্বের খেলাসমূহ রাউন্ড-রবিন পদ্ধতিতে অনুষ্ঠিত হবে, যেখানে অংশগ্রহণকারী দশটি দল একে অপরের বিরুদ্ধে একটি করে ম্যাচে অংশ নেবে ও পর্ব শেষে সেরা চারটি দল নকআউট পর্বে উত্তীর্ণ হবে। এর আগে টুর্নামেন্টের ২০১৯ সালের আসরের প্রথম পর্বেও একই পদ্ধতি ব্যবহৃত হয়েছিল।
এটি অস্ট্রেলিয়ার ১০০তম বিশ্বকাপ ম্যাচ।
২০২৩ দক্ষিণ আফ্রিকা নারী ক্রিকেট দলের পাকিস্তান সফর

দক্ষিণ আফ্রিকা নারী ক্রিকেট দল ২০২৩ সালের সেপ্টেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য পাকিস্তান সফর করে। ওডিআই সিরিজটি ২০২২–২০২৫ আইসিসি নারী চ্যাম্পিয়নশিপের একটি অংশ হিসেবে খেলা হয়। ২০২৩ সালের জুন মাসে সিরিজের সূচি নিশ্চিত করা হয়। এটি ছিল দক্ষিণ আফ্রিকা দলের প্রথম পাকিস্তান সফর।
টি২০আই সিরিজে পাকিস্তান ৩–০ ব্যবধানে জয়লাভ করে। ওডিআই সিরিজে দক্ষিণ আফ্রিকা ২–১ ব্যবধানে জয়ী হয়।
পাকিস্তানের ওডিআই দলে তুবা হাসান, নাজিহা আলভি ও নাতালিয়া পারভেজকে রিজার্ভ খেলোয়াড় হিসেবে রাখা হয়। পাকিস্তানের টি২০আই দলে আনোশা নাসির, ওমাইমা সোহেল ও ওয়াহিদা আখতারকে রিজার্ভ খেলোয়াড় হিসেবে রাখা হয়। দক্ষিণ আফ্রিকা প্রাথমিকভাবে কোনও দলীয় অধিনায়ক নির্বাচন করা ছাড়াই নিজেদের দল ঘোষণা করে। পরবর্তীতে লরা ভোলফার্ড্‌টকে দক্ষিণ আফ্রিকা দলের অধিনায়কের দায়িত্ব দেয়া হয়।
দিয়েগো মোরেইরা

দিয়েগো মানুয়েল জাদোন দা সিলভা মোরেইরা (; জন্ম: ৬ আগস্ট ২০০৪; দিয়েগো মোরেইরা নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে ইংরেজ ক্লাব চেলসির হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
২০১৯ সালে, মোরেইরা পর্তুগাল অনূর্ধ্ব-১৬ দলের হয়ে পর্তুগালের বয়সভিত্তিক পর্যায়ে অভিষেক করেছিলেন।
দিয়েগো মানুয়েল জাদোন দা সিলভা মোরেইরা ২০০৪ সালের ৬ই আগস্ট তারিখে পর্তুগালের লিয়েজে জন্মগ্রহণ করেছেন এবং সেখানেই তার শৈশব অতিবাহিত করেছেন।
মোরেইরা পর্তুগাল অনূর্ধ্ব-১৬, পর্তুগাল অনূর্ধ্ব-১৮, পর্তুগাল অনূর্ধ্ব-১৯ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৯ সালের ৪ঠা আগস্ট তারিখে তিনি প্রীতি ম্যাচে বার্বাডোস অনূর্ধ্ব-১৬ দলের বিরুদ্ধে ম্যাচে পর্তুগাল অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। এছাড়াও বেলজিয়াম অনূর্ধ্ব-১৫ দলের হয়ে তিনি দুই ম্যাচে অংশগ্রহণ করেছেন।
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের পর্তুগাল অনূর্ধ্ব-২১ দলে স্থান পেয়েছেন।
সরকারি মেডিকেল কলেজ, রাজনন্দগাঁও

সরকারি মেডিকেল কলেজ, রাজনান্দগাঁও (অটল বিহারী বাজপেয়ী মেমোরিয়াল সরকারি মেডিকেল কলেজ নামেও পরিচিত) হল ভারতের ছত্তিশগড়ের রাজনান্দগাঁওতে অবস্থিত একটি সরকারি মেডিকেল কলেজ।
ইনস্টিটিউটটিতে একটি এমবিবিএস কোর্স চালু আছে।
সরকারি মাধব বিজ্ঞান কলেজ, উজ্জয়িনী

সরকারি মাধব বিজ্ঞান কলেজ, উজ্জয়িনী (সরকারি মাধব বিজ্ঞান মহাবিদ্যালয় বা মাধব বিজ্ঞান কলেজ, উজ্জয়িনী বা মাধব বিজ্ঞান কলেজ নামেও পরিচিত) হলো একটি সরকারি কলেজ। এটি ভারতের মধ্যপ্রদেশের উজ্জয়িনীতে অবস্থিত। এটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত এবং বিক্রম বিশ্ববিদ্যালয়ের অধিভুক্ত। এটি জাতীয় মূল্যায়ন ও প্রত্যয়ন পরিষদ (ন্যাক) দ্বারা এ++ গ্রেডপ্রাপ্ত।
ভার্নন ইনগ্রাম

ভার্নন মার্টিন ইনগ্রাম, (১৯ মে, ১৯২৪ - আগস্ট ১৭, ২০০৬) ম্যাসাচুসেট্‌স ইনস্টিটিউট অব টেকনোলজিতে কর্মরত জীববিজ্ঞানের একজন জার্মান-মার্কিন অধ্যাপক ছিলেন।
ইনগ্রাম বর্তমান পোল্যান্ডের ভ্রৎসওয়াফে ওয়ার্নার অ্যাডলফ মার্টিন ইমারওয়াহর হিসাবে ব্রেসলাউতে জন্মগ্রহণ করেছিলেন। তার বয়স যখন ১৪, তখন তিনি এবং তার পরিবার নাৎসিবাদের (ইহুদি হওয়ার) বিরোধিতার কারণে নাৎসি জার্মানি ছেড়ে ইংল্যান্ডে বসতি স্থাপন করেন। এরপর তিনি তার নাম ইংরেজীকরণ করে ভার্নন ইনগ্রাম রাখেন।
দ্বিতীয় বিশ্বযুদ্ধের সময়, ইনগ্রাম যুদ্ধের প্রচেষ্টার ওষুধ তৈরির একটি রাসায়নিক কারখানায় কাজ করেন এবং রাতে লন্ডন বিশ্ববিদ্যালয়ের বার্কবেক কলেজে পড়াশোনা করেন। তিনি ১৯৪৫ সালে রসায়নে স্নাতক ডিগ্রি এবং ১৯৪৯ সালে জৈব রসায়নে পিএইচডি লাভ করেন।
তার ডক্টরেট প্রাপ্তির পর, ইনগ্রাম রকফেলার ইনস্টিটিউট এবং ইয়েল বিশ্ববিদ্যালয়ে পোস্টডক্টরাল করার কাজ করেন। রকফেলারে, তিনি ক্রিস্টালাইজিং প্রোটিন নিয়ে মোসেস কুনিৎজের সাথে কাজ করেছিলেন। ইয়েলে থাকাকালীন, তিনি জোসেফ ফ্রুটনের সাথে পেপটাইড রসায়ন অধ্যয়ন করেছিলেন। ১৯৫২ সালে, ইনগ্রাম ইংল্যান্ডে ফিরে আসেন এবং কেমব্রিজ বিশ্ববিদ্যালয়ের ক্যাভেন্ডিশ ল্যাবরেটরিতে প্রোটিন রসায়ন অধ্যয়ন করতে শুরু করেন।
১৯৫৬ সালে, ইনগ্রাম, জন এ. হান্ট এবং এন্টনি ও. ডব্লিউ. স্ট্রেটন নির্ধারণ করেন যে কাস্তে-কোষ রোগ এবং বৈশিষ্ট্যে হিমোগ্লোবিন অণুর পরিবর্তন হল ভ্যালাইন দ্বারা স্বাভাবিক প্রোটিনের β-চেইনের অবস্থান ৬-এ গ্লুটামিক অ্যাসিডের প্রতিস্থাপন। ইনগ্রাম ইলেক্ট্রোফোরেসিস এবং ক্রোমাটোগ্রাফি ব্যবহার করে দেখান যে সাধারণ মানুষের এবং কাস্তে-কোষ অ্যানিমিয়া হিমোগ্লোবিনের অ্যামিনো অ্যাসিড ক্রম একটি একক প্রতিস্থাপিত অ্যামিনো অ্যাসিড অবশিষ্টাংশের কারণে আলাদা। এই কাজটির বেশিরভাগই ম্যাক্স পেরুৎজ এবং ফ্রান্সিস ক্রিক- এর সমর্থনে সম্পন্ন হয়েছিল। ইনগ্রাম ১৯৬৭ সালে আমেরিকান সোসাইটি অফ হিউম্যান জেনেটিক্স থেকে উইলিয়াম অ্যালান পুরস্কার জিতেছিলেন।
এই প্রথম একজন গবেষক দেখিয়েছেন যে একটি প্রোটিনে একক অ্যামিনো অ্যাসিড বিনিময় একটি রোগ বা ব্যাধি সৃষ্টি করতে পারে। ফলস্বরূপ, ভার্নন ইনগ্রামকে কখনও কখনও "আণবিক ওষুধের জনক" হিসাবে উল্লেখ করা হয়। 
ইনগ্রাম ১৯৫৮ সালে এমআইটিতে শিক্ষক হিসাবে যোগ দেন, মাত্র এক বছর থাকার ইচ্ছা ছিল। তিনি দেখতে পেলেন যে তিনি সেখানে এতটাই উপভোগ করছেন যে তিনি সেখানেই থেকে যান। এমআইটিতে থাকাকালীন, ইনগ্রাম হিমোগ্লোবিন গবেষণায় কলম্বিয়া বিশ্ববিদ্যালয়ের পল মার্কসের সাথে সহযোগিতা করেছিলেন। তিনি ভ্রূণের হিমোগ্লোবিন এবং কীভাবে এটি প্রাপ্তবয়স্কদের থেকে আলাদা তা নিয়েও আগ্রহী ছিলেন।
১৯৮০-এর দশকে, ইনগ্রাম নিউরোসায়েন্স এবং বিশেষ করে আলঝেইমার রোগে আগ্রহী হয়ে ওঠেন। তার আগ্রহের জন্ম দিয়েছিল তার দ্বিতীয় স্ত্রী, এলিজাবেথ (বেথ), বোস্টন এলাকায় বুদ্ধি প্রতিবন্ধী ব্যক্তিদের নিয়ে কাজ করছিলেন। তিনি শুনেছিলেন যে ডাউন সিনড্রোম নিউরোফিলামেন্টের একটি রোগ; এর কারণ হিসাবে প্রমাণিত হয়নি, তবে এটি উল্লেখ করা হয় যে ডাউন সিনড্রোমে আক্রান্ত ব্যক্তিরা ৪০ বছর বয়সে আলঝেইমার রোগে আক্রান্ত হয় বেশি।
অবসর গ্রহণের পর, ইনগ্রাম এমআইটিতে একটি ছোট গবেষণাগার বজায় রেখে তার গবেষণা চালিয়ে যান। তিনি এবং তার স্ত্রী, বেথ, ১৬ বছর ধরে এমআইটি-তে অ্যাশডাউন হাউসের গৃহশিক্ষক ছিলেন। তাদের সম্মানে গ্রহাণু ৬২৮৫ ইনগ্রামের নামকরণ করা হয়েছে। ইনগ্রাম ১৯৮৯ থেকে ১৯৯৯ সাল পর্যন্ত এমআইটিতে একটি বিকল্প স্নাতক শিক্ষা সম্প্রদায়ের এক্সপেরিমেন্টাল স্টাডি গ্রুপের পরিচালক ছিলেন তিনি ২০০২ সালে জাতীয় বিজ্ঞান একাডেমিতে নির্বাচিত হন। 
ইনগ্রাম বোস্টন, ম্যাসাচুসেটসে মারা যান, ১৭ আগস্ট ২০০৬-এ পড়ে গিয়ে আঘাতের কারণে।
নুরালী আলিপ

নুরালি পাকতুলি আলিপ (, "Nūraly Paqtūly Älıp"; জন্ম ২২ ডিসেম্বর ১৯৯৯) একজন কাজাখ পেশাদার ফুটবলার যিনি রাশিয়ান প্রিমিয়ার লিগের ক্লাব জেনিট সেন্ট পিটার্সবার্গ এবং কাজাখস্তান জাতীয় দলের হয়ে রক্ষণভাগের খেলোয়াড় হিসেবে খেলেন।
তেরি বাতোঁ মেঁ অ্যায়সা উলঝা জিয়া

তেরি বাতোঁ মেঁ অ্যায়সা উলঝা জিয়া () একটি ভারতীয় হিন্দি ভাষার কল্পবিজ্ঞান প্রণয়ধর্মী হাস্যরসাত্মক চলচ্চিত্র,। এতে শ্রেষ্ঠাংশে অভিনয় করেছেন শাহিদ কাপুর ও কৃতি স্যানন। ম্যাডক ফিল্মস ও জিও স্টুডিওজ প্রযোজিত এই চলচ্চিত্রটি রচনা ও পরিচালনা করেছেন অমিত জোশী ও আরাধনা শাহ। এটি তাদের পরিচালিত প্রথম চলচ্চিত্র।
চলচ্চিত্রটির প্রধান চিত্রগ্রহণ ২০২২ সালের অক্টোবরে শুরু হয়েছিল এবং ২০২৩-এর এপ্রিলে শেষ হয়েছিল। এটি ৯ ফেব্রুয়ারি ২০২৪-এ প্রেক্ষাগৃহে মুক্তি পায় এবং সমালোচকদের কাছ থেকে মিশ্র প্রতিক্রিয়া লাভ করে। ১৩৩.৬৪ কোটি রুপী আয়কারী চলচ্চিত্র ব্যবসায়িকভাবে সফল হয় এবং ২০২৪ সালের ৭ম সর্বোচ্চ আয়কারী চলচ্চিত্র হয়ে ওঠে।
আর্যন সিফ্রা নামে এক যুবতীর সাথে দেখা করে এবং দুজন একে অপরের প্রেমে পড়ে। আর্যন তার পরিবারের সাথে সিফ্রাকে পরিচয় করিয়ে দেওয়ার সিদ্ধান্ত নিয়ে সমস্যায় পড়ে যায়, কারণ সে জানতে পারে যে সিফ্রা আসলে একটি মানবিক অ্যান্ড্রয়েড রোবট।
চলচ্চিত্রটি ৯ ফেব্রুয়ারি ২০২৪-এ প্রেক্ষাগৃহে মুক্তি পায়। তবে চলচ্চিত্রটি আগে ২০২৩ সালের অক্টোবরে এবং পরবর্তীতে ৭ ডিসেম্বর মুক্তির ঘোষণা করা হয়েছিল, কিন্তু মুক্তির তারিখ পিছিয়ে দেওয়া হয়।
ট্রান্সডাকশন

ট্র্যান্সডাকশন হলো এমন একটি প্রক্রিয়া যার মাধ্যমে একটি ভাইরাস বা "ভাইরাল ভেক্টর" দ্বারা বাইরের ডিএনএকে একটি কোষে প্রবেশ করানো হয়। যার একটি উদাহরণ হলো একটি ব্যাকটেরিয়া থেকে অন্য একটি ব্যাকটেরিয়ায় "ডিএনএ ভাইরাল স্থানান্তর"। ট্র্যান্সডাকশনের জন্য দাতা কোষ ও গ্রহীত কোষের মধ্যে কোনো শারীরিক সংযুক্তির প্রয়োজন হয় না এবং ডিএনএস রেজিস্ট্যান্ট (স্থানান্তর ডিএনএস দ্বিধারিত হয়) করতে হয় না। আণবিক জীববিজ্ঞানীরা একটি বাইরের জিনকে স্থায়ীভাবে একটি হোস্ট কোষের জেনোমে (ব্যাকটেরিয়াল এবং ম্যামেলিয়ান সেলের উভয়) আনার জন্য ট্র্যান্সডাকশন ব্যবহার করে থাকেন।
মুকুলোদ্‌গম

মুকুলোদগম বা অঙ্কুরোদগম বা কলিধারণ হলো এক ধরনের অযৌন জনন পদ্ধতি যেখানে একটি জীব কুঁড়ি বা অঙ্কুর সৃষ্টির মাধ্যমে নতুন জীবের জন্ম দেয়। এই কুঁড়িটি কোষ বিভাজনের ফলে জীবদেহের একটি নির্দিষ্ট স্থানে গজায়। উদাহরণস্বরূপ, ইস্ট (Yeast) কোষ থেকে যে ছোট্ট বাল্বের মতো অংশ বের হয় তাকেই কুঁড়ি বলা হয়। যেহেতু এটি একটি অযৌন প্রজনন পদ্ধতি, তাই নতুন জীবটি পূর্বের জীবের একটি প্রতিরূপ এবং মূল জীবের সাথে জিনগতভাবে অভিন্ন। হাইড্রার মতো জীব ইন্টারস্টিসিয়াল কোষ ব্যবহার করে মুকুল সৃষ্টির মাধ্যমে অযৌন প্রজনন ঘটায়।
হাইড্রার দেহের নিম্নাংশ বা মধ্যাংশের এপিডার্মিসের ইন্টারস্টিসিয়াল কোষসমূহ দ্রুত বিভাজিত হয়ে মুকুল সৃষ্টি করে। এরপর, এতে কর্ষিকা ও হাইপোস্টোমের সৃষ্টি হয়। পরবর্তীতে মুকুল ও মাতৃ হাইড্রার মাঝে বৃত্তাকার খাঁজের সৃষ্টি হয়ে অপত্য হাইড্রা (মুকুল) মাতৃদেহ (মূল হাইড্রা) থেকে আলাদা হয়ে স্বাধীনভাবে বিচরণ করে।
অভ্যন্তরীণ অঙ্কুরোদগম বা এন্ডোডাইজেনি হলো একধরণের অমৈথুন জনন পদ্ধতি, যা প্রধানত টোক্সোপ্লাজমা গোন্ডাইয়ের মতো পরজীবীদের মধ্যে দেখা যায়। এটি একটি অস্বাভাবিক জনন প্রক্রিয়া, যেখানে মাতৃকোষের ভিতরে দুটি অপত্য কোষের সৃষ্টি হয় এবং কোষ দুটি পৃথক হওয়ার পূর্বে মাতৃকোষকে গ্রাস করে ফেলে।
এন্ডোপলিজেনি হলো অভ্যন্তরীণ কুঁড়িধারণের মাধ্যমে একসাথে একাধিক জীব তৈরির প্রক্রিয়া।
কিছু কোষ মুকুলোদগমের মাধ্যমে অপ্রতিসমভাবে বিভাজিত হয়। যেমন স্যাকক্যারওমাইসিস সেরভিসিআই নামক ইস্ট, ইস্টের এই প্রজাতি বেকিং এবং ব্রিউইং এর কাজে ব্যবহৃত হয়। এই প্রক্রিয়ায় একটি মাতৃকোষ এবং একটি ছোট অপত্য কোষের সৃষ্টি হয়। ক্রায়ো-ইলেকট্রন টমোগ্রাফির মাধ্যমে এটি প্রমাণিত হয়েছে যে, কোষের মাইটোকন্ড্রিয়াও মুকুলোদগমের মাধ্যমে বিভাজিত হয়।
কিছু বহুকোষী প্রাণীতে, মাতৃজীবের দেহের প্রস্থান্তকৃত অংশ থেকে অপত্য জীবের সৃষ্টি হয়। যেসব প্রাণী মুকুলোদগমের মাধ্যমে বংশবিস্তার করে তাদের মধ্যে রয়েছে প্রবাল, স্পঞ্জের কিছু প্রজাতি, কিছু এসিওল (যেমন কনভোলিউট্রিলোবা) এবং একাইনোডার্মাটার লার্ভা।
মৌমাছির কিছু প্রজাতির বংশবৃদ্ধি পদ্ধতিতে মুকুলোদগমের নজির রয়েছে, যেমন "Apis dorsata" (ডোরসাটা মৌমাছি)। এই প্রজাতির মৌমাছিতে মুকুলোদগম খুবই বিরল ঘটনা। কিন্তু এটি পরিলক্ষিত হয়েছে যখন একদল শ্রমিক মৌমাছি আদি আবাস ত্যাগ করে সাধারণত তার কাছাকাছিই একটি নতুন আবাস তৈরি করে।
ভাইরালজি বিজ্ঞানে, কুঁড়ি গঠন হলো এক ধরনের ভাইরাল বিসর্জন প্রক্রিয়া। এতে, আবরণযুক্ত ভাইরাসগুলো মাতৃ কোষের ঝিল্লি থেকে তাদের বহিঃআবরণ অর্জন করে। এই সময়, মাতৃ কোষের ঝিল্লি ফুলে উঠে ভাইরাস কণিকাকে (ভাইরিয়ন) বেষ্টন করে।
কৃষি এবং উদ্যানকর্মে, কলম (grafting) এর একটি প্রক্রিয়া হলো "কলিকা সন্নিবেশন" (budding) যা একটি গাছের কলিকা (bud) অন্য গাছের কাণ্ডে স্থাপন করে নতুন গাছ তৈরি করাকে বোঝায়।
এই প্রক্রিয়ায়, একটি গাছের (ডোনার গাছ) থেকে একটি সুস্থ কলিকা (ডোনার কলিকা) কেটে নেওয়া হয় এবং অন্য একটি গাছের (স্টক গাছ) কাণ্ডে স্থাপন করা হয়। এই দুই গাছের কাণ্ডের মধ্যে সংযোগ তৈরি করা হয়, যাতে তারা একসাথে বেড়ে ওঠে এবং একটি নতুন গাছ তৈরি করে।
গৌড়স্থান সিকদার পাড়া

চট্টগ্রামের লোহাগাড়ার একটি ঐতিহাসিক স্থান গৌড়স্থান সিকদার পাড়া। ১৮ শতকের শেষের দিকে চিরস্থায়ী বন্দোবস্ত আওতায় জমিদারি ক্রয় করে, তৎকালীন গৌড়স্থানে এসে বসতি স্থাপন করে গৌড়স্থান সিকদার বংশ। তাই গৌড়স্থান সিকদার পরিবারের নাম অনুসারে ওই স্থান গৌড়স্থান সিকদারের পাড়া হিসেবে পরিচিত লাভ করে।
গৌড়স্থান সিকদার পাড়ার প্রাচীন দার্শনিয় নিদর্শন হল সিকদার পাড়া জামে মসজিদের সামনের ৩০০ বছরের পুরনো গাব গাছ। গৌড়স্থান সিকদার বংশ এই স্থাপনে বসতি স্থাপনের পর, দুতলা একটি মাটির বাড়ি এবং মুসলিম হওয়াতে তারা এখানে মসজিদ প্রতিষ্ঠা করেন। গৌড়স্থান সিকদার পাড়া জামে মসজিদের বয়স ২৫০ বছরের চেয়ে বেশি।
সালভাদর ইনফ্যান্টে

সালভাদর ইনফ্যান্ট মেয়ার (জন্ম ৪ নভেম্বর ১৯৫১) একজন সালভাদরীয় দাবাড়ু। তিনি ৪ বার সালভাদোরান দাবা চ্যাম্পিয়নশিপ জিতেছেন (১৯৮২, ১৯৮৫, ১৯৯৪ এবং ১৯৯৫)। ত্রিপোলিতে দাবা অলিম্পিয়াডের বিরুদ্ধে ১৯৭৬-এ স্বর্ণপদক জেতা সালভাদোরান দলেরও অংশ ছিলেন তিনি।
রায়ান হার্পার (দাবাড়ু)

রায়ান হার্পার (জন্ম ১৯৭৭) পোর্ট অফ স্পেন, ত্রিনিদাদ এবং টোবাগোর একজন দাবাড়ু। হার্পার নয়বার ত্রিনিদাদ ও টোবাগো দাবা চ্যাম্পিয়নশিপের জাতীয় চ্যাম্পিয়ন।
তিনি একজন ফিদে মাস্টার। হার্পার তার দেশের শীর্ষস্থানীয় দাবাড়ু।
তিনি দেশে ও বিদেশে বেশ কয়েকটি দাবা প্রতিযোগিতা জিতেছেন।
তিনি ত্রিনিদাদ ও টোবাগোতে তার শীর্ষস্থান বজায় রেখে ২০১৮ সালের জানুয়ারিতে তার সর্বোচ্চ ২৩০৯ রেটিং অর্জন করেন।
সালভাদর গুয়েরা রিভেরা

সালভাদর গুয়েরা রিভেরা (জন্ম ১০ অক্টোবর ২০০২) একজন স্পেনীয় দাবাড়ু ও ফিদে মাস্টার (২০১৬)।
২০১৬ সালে, সালভাদর গুয়েরা রিভেরা দুটি বয়সের গ্রুপে স্পেনীয় যুব দাবা চ্যাম্পিয়নশিপ জিতেন: অনুর্ধ্ব-১৪ ও অনুর্ধ্ব-১৬। তিনি ইউরোপীয় যুব দাবা চ্যাম্পিয়নশিপ এবং বিশ্ব যুব দাবা চ্যাম্পিয়নশিপে স্পেনের প্রতিনিধিত্ব করেছেন, ২০১৬ সালে প্রাগে অনূর্ধ্ব-১৪ বয়সে ইউরোপীয় যুব দাবা চ্যাম্পিয়নশিপ জিতেছেন। এই সাফল্যের পর, সালভাদর গুয়েরা রিভেরা ফিদে মাস্টার হন।
২০১৭ সালে, তিনি মালাগা সিটি দাবা চ্যাম্পিয়নশিপ এবং মালাগায় আন্তর্জাতিক দাবা টুর্নামেন্ট "ওপেন কাসাবারমেজা" জিতেছিলেন।
ফ্রেড ফ্ল্যাটো

আলফ্রেড (ফ্রেড) ফ্ল্যাটো (জন্ম ২৮ আগস্ট ১৯৩৭ বার্লিনে) একজন অস্ট্রেলীয় দাবাড়ু ও ফিদে মাস্টার এবং প্রাক্তন অস্ট্রেলিয়ান দাবা চ্যাম্পিয়ন।
তিনি জার্মানিতে জন্মগ্রহণ করেন এবং অস্ট্রেলিয়ায় চলে আসেন। তিনি সিটি অফ সিডনি চ্যাম্পিয়ন ছিলেন এগারো বার (১৯৬৩, ১৯৬৭, ১৯৬৮ (যৌথভাবে), ১৯৬৯, ১৯৭০, ১৯৭২, ১৯৭৫ (যৌথভাবে), ১৯৮১ (যৌথভাবে), ১৯৮২, ১৯৮৩, এবং ১৯৮৫), এবং ১৯৬৯/৭০ সালে সিডনিতে অস্ট্রেলিয়ান চেস চ্যাম্পিয়নশিপ জিতেছেন। তিনি ক্যানবেরায় ডোবারল কাপও জিতেছেন তিনবার (১৯৭০ (যৌথভাবে), ১৯৭২, ১৯৭৯)।
তিনি অস্ট্রেলিয়ার হয়ে দুবার দাবা অলিম্পিয়াডে খেলেছেন (লুগানো ১৯৬৮ এবং স্কোপজে ১৯৭২)।
অ্যালেন চি ঝাউ ফ্যান

অ্যালেন চি ঝু ফ্যান (জন্ম ২০০৪) একজন নিউজিল্যান্ড দাবাড়ু। তিনি ২০১৯ সালে ফিদে মাস্টার উপাধিতে ভূষিত হন।
তিনি ২০১৭ সালে নিউজিল্যান্ড ওপেন জুনিয়র চ্যাম্পিয়নশিপে 4½/৬ স্কোর করে দ্বিতীয় স্থান অধিকার করেন।
তিনি দাবা বিশ্বকাপ ২০২১- এ খেলার যোগ্যতা অর্জন করেছিলেন, যেখানে তিনি প্রথম রাউন্ডে কনস্ট্যান্টিন লুপুলেস্কুর সাথে ড্র করেছিলেন, কিন্তু তিনি এই ইভেন্টে লুপুলেস্কুরের কাছেই ওয়াকওভারে পরাজিত হন।
বর্ধমান পৌরসভা

বর্ধমান পৌরসভা হচ্ছে ভারতের পশ্চিমবঙ্গ রাজ্যের পূর্ব বর্ধমান জেলার বর্ধমান শহরের প্রশাসনের দায়িত্বপ্রাপ্ত পৌরসভা। ১৮৬৫ সালে প্রতিষ্ঠিত এই পৌরসভা ৩৫টি ওয়ার্ড নিয়ে গঠিত।
১৮৬৫ সালে বর্ধমান পৌরসভার প্রতিষ্ঠা হয়েছিল এবং তখন এর আয়তন ছিল ১২.৮ বর্গ কিলোমিটার। ২০০১ সালের জনগণনা অনুযায়ী এর জনসংখ্যা ২,৮৫,৬০২ এবং আয়তন ২৬.৩০ বর্গ কিলোমিটার। ২০১১ সালের জনগণনা অনুযায়ী বর্ধমান পৌরসভার জনসংখ্যা ৩,১৪,২৬৫।
ওয়ারেন এলিয়ট

ওয়ারেন এলিয়ট (জন্ম ১৯৭৯) জ্যামাইকান আটবার জাতীয় দাবা চ্যাম্পিয়ন দাবাড়ু। তিনি জ্যামাইকায় সর্বাধিক জাতীয় দাবা চ্যাম্পিয়নশিপ জিতেছেন এবং নিখুঁত স্কোর সহ জয়ী একমাত্র খেলোয়াড়। তিনি আটটি দাবা অলিম্পিয়াডে জ্যামাইকার প্রতিনিধিত্ব করেছেন (এলিস্তা, রাশিয়া ১৯৯৮, ইস্তাম্বুল, তুরস্ক ২০০০, ব্লেড, স্লোভেনিয়া ২০০২, তুরিন, ইতালি ২০০৬, ড্রেসডেন, জার্মানি ২০০৮, খান্তি-মানসিয়স্ক, রাশিয়া ২০১০, আজস্তান ২০১০, তুরস্ক ২০১০, ইস্তানবুল, ২০১০, তুরস্ক) তিনি নরওয়ের ট্রমসোতে জ্যামাইকার ২০১৪ দাবা অলিম্পিয়াড দলের টেকনিক্যাল ডিরেক্টর/কোচ ছিলেন। তিনি বর্তমানে জ্যামাইকা এবং ইংলিশ স্পিকিং ক্যারিবিয়ানদের এক নম্বর র‍্যাঙ্কড খেলোয়াড় এবং দেশের মাত্র পাঁচজন ফিদে মাস্টারের (একটি আন্তর্জাতিক দাবা খেতাবসহ) এর একজন। তিনি ভেনেজুয়েলায় ২.৩.৫ সাবজোনাল দাবা টুর্নামেন্টে ফিদে মাস্টারের পদমর্যাদা অর্জন করেন।
আর্সেনি শুরুনভ

আর্সেনি শুরুনভ ( ; জন্ম ২৬ মে ১৯৯৬) একজন রুশ দাবাড়ু, যিনি ফিদে মাস্টার (২০০৬) খেতাব ধারণ করেন।
আর্সেনি শুরুনভ চেলিয়াবিনস্ক দাবা স্কুলের ছাত্র। তিনি রাশিয়ার হয়ে ইউরোপীয় যুব দাবা চ্যাম্পিয়নশিপ এবং বিশ্ব যুব দাবা চ্যাম্পিয়নশিপে বিভিন্ন বয়সের গ্রুপে খেলেন, ২০০৬ সালে হারসেগ নোভিতে তার সেরা ফলাফল অর্জন করেন, যেখানে তিনি অনুর্ধ্ব-১০ বয়সের গ্রুপে ইউরোপীয় যুব দাবা চ্যাম্পিয়নশিপ জিতেছিলেন। এই সাফল্যের জন্য তিনি ফিদে মাস্টার উপাধিতে ভূষিত হন। ২০০৮ সালে, আর্সেনি শুরুনভ অনুর্ধ্ব-১২ বয়সী গ্রুপে ইউরোপীয় যুব র‌্যাপিড চেস চ্যাম্পিয়নশিপ জিতেছেন।
ধুবড়ি-ফুলবাড়ী সেতু

ধুবরি-ফুলবাড়ি সেতু হল উত্তর-পূর্ব ভারতের আসাম এবং মেঘালয়ের মধ্য দিয়ে প্রবাহিত ব্রহ্মপুত্র নদীর উপর নির্মিত একটি সেতু।
ধুবড়ি-ফুলবাড়ি সেতুটি ২০২৬-২৭ সালের মধ্যে সম্পূর্ণ করার পরিকল্পনা করা হয়েছে, এটি ভারতের একটি নদীর উপর দীর্ঘতম সেতু এবং এটি ১৯ কিলোমিটারের বেশি দীর্ঘ। বাংলাদেশ সীমান্তের কাছে অবস্থিত সেতুটি আসামের ধুবড়িকে মেঘালয়ের ফুলবাড়ির সাথে সংযুক্ত করবে, যা NH-127B-এর একটি বিচ্ছিন্ন লিঙ্ক। ২০১৯-২০ সালে সামরিক অভিযান শুরু হয়<ref name="DPR for 12.6-km Dhubri-Phulbari bridge submitted https://www.sentinelassam.com/top-headlines/dpr-for-12-6-km-dhubri-phulbari-bridge-submitted/?infinitescroll=1"></ref> সেতুটি জাপান ইন্টারন্যাশনাল কো-অপারেশন এজেন্সি দ্বারা অর্থায়ন করা হচ্ছে এবং NHIDCL দ্বারা বাস্তবায়ন করা হবে। এটি ভারতের ব্রহ্মপুত্র নদীর উপর ছয়টি প্রস্তাবিত সেতুর একটি
এইচবিএসএজি

HBsAg (যা অস্ট্রেলিয়া অ্যান্টিজেন নামেও পরিচিত) হল হেপাটাইটিস বি ভাইরাসের (HBV) পৃষ্ঠদেশের অ্যান্টিজেন। রক্তে এর উপস্থিতি সক্রিয় হেপাটাইটিস বি সংক্রমণ নির্দেশ করে।
একটি এনভেলপ আচ্ছাদিত ভাইরাসের এনভেলপে বাকি ভাইরাস থেকে ভিন্ন পৃষ্ঠ প্রোটিন থাকে যা অ্যান্টিজেন হিসাবে কাজ করে। এই অ্যান্টিজেনগুলিকে অ্যান্টিবডি প্রোটিন চিনতে পারে এবং এই পৃষ্ঠ প্রোটিনগুলির মধ্যে একটির সাথে বিশেষভাবে আবদ্ধ হয়।
আজকাল এই অ্যান্টিজেন-প্রোটিনগুলি জিনগতভাবে তৈরি করা যেতে পারে (যেমন ট্রান্সজিন এশেরিকিয়া কোলাই) যা দ্রুত অ্যান্টিজেন পরীক্ষার (যা HBV-এর উপস্থিতি সনাক্ত করতে পারে) জন্য উপাদান তৈরি করতে সাহায্য করে।
এটি ভাইরাল হেপাটাইটিস বি রোগীদের (উপসর্গ সহ বা ছাড়া) সেরামে উপস্থিত থাকে। HBsAg (HBsAG বিরোধী seroconversion) এর বিরুদ্ধে অ্যান্টিবডি তৈরি করা রোগীদের সাধারণত অ-সংক্রামক বলে মনে করা হয়। ইমিউনোএসে দ্বারা HBsAg সনাক্তকরণ রক্ত পরীক্ষায়,চিকিৎসাক্ষেত্রে (অন্যান্য রোগ চিহ্নিতকারীর সাথে একত্রে) হেপাটাইটিস বি সংক্রমণ নির্ণয় করতে এবং ভাইরাস বিরোধক চিকিৎসা নিরীক্ষণে ব্যবহৃত হয়।
রোগবিজ্ঞানে, শিকাটা অরসিন কৌশল ব্যবহার করে HBsAg-এর উপস্থিতি দেখা হয়। এক্ষেত্রে সংক্রমিত যকৃত কোষে অ্যান্টিজেনের সাথে আবদ্ধ হওয়ার জন্য একপ্রকার প্রাকৃতিক রং ব্যবহার করা হয়।
ইতিবাচক HBsAg পরীক্ষার ফলাফল হেপাটাইটিস বি ভাইরাসের বিরুদ্ধে সাম্প্রতিক টিকা নেওয়ার কারণে হতে পারে তবে এই ইতিবাচকতা টিকা নেওয়ার পরে ১৪ দিনের বেশি থাকার কথা নয়।
একে সাধারণত অস্ট্রেলিয়া অ্যান্টিজেন বলা হয়। কারণ এটিকে প্রথম আমেরিকান গবেষণা চিকিৎসক এবং নোবেল পুরস্কার বিজয়ী বারুক স্যামুয়েল ব্লুমবার্গ একজন অস্ট্রেলীয় আদিবাসী ব্যক্তির সিরামে খুঁজে পান। এটিকে ১৯৬৮ সালে ভাইরোলজিস্ট আলফ্রেড প্রিন্স সিরাম হেপাটাইটিস সৃষ্টিকারী ভাইরাসের অংশ হিসাবে আবিষ্কার করেন।
হেপ্টাভ্যাক্স ১৯৮০-র দশকের একটি "প্রথম-প্রজন্মের" হেপাটাইটিস বি টিকা যেটি হেপাটাইটিস রোগীদের রক্তরস থেকে নেওয়া HBsAg থেকে তৈরি করা হয়েছিল। বর্তমানকালে টীকাগুলি ঈস্টে জন্মানো রিকম্বিন্যান্ট HBsAg থেকে তৈরি।
চার্লস ডি ভিলিয়ার্স

চার্লস ডি ভিলিয়ার্স (জন্ম ১৯৫৩) একজন দক্ষিণ আফ্রিকান দাবাড়ু।
তিনি ছয়বার দক্ষিণ আফ্রিকান দাবা চ্যাম্পিয়নশিপ জিতেছেন; ১৯৭৫ সালে (পিয়েট ক্রুনের সাথে), ১৯৭৭ (ডেভিড ওয়াকারের সাথে), ১৯৮১, ১৯৮৫ (ক্লাইড ওলপের সাথে), ১৯৮৭ এবং ১৯৮৯। 
তিনি কেপটাউনে থাকেন।
কলম ডেলি

কলম ডেলি একজন আইরিশ দাবাড়ু এবং ফিদে মাস্টার।
১৯৯৮, ১৯৯৯, ২০০৫ (৮/৯ স্কোরিং), ২০০৯, ২০১২ এবং ২০১৩ সালে তিনি ছয়বার আইরিশ জাতীয় চ্যাম্পিয়ন হন, কখনও কখনও অন্য খেলোয়াড়ের সাথে টাই করেন 
২০১৫ সালের সেপ্টেম্বরে, তিনি ৫ রাউন্ডে ৪ পয়েন্ট নিয়ে সিটি অফ ডাবলিন টুর্নামেন্ট জিতেছিলেন।
ফিলিপ করবিন

ফিলিপ করবিন (জন্ম ১৯৫৭) একজন বার্বাডিয়ান ফিদে মাস্টার দাবাড়ু।
করবিন বার্বাডোসের সাতবারের চ্যাম্পিয়ন এবং ১৯৮৬ থেকে ২০০৮ সাল পর্যন্ত একাদশ দাবা অলিম্পিয়াডে বার্বাডোসের প্রতিনিধিত্ব করেছেন, ১৯৮৬, ১৯৯০, ১৯৯৮ এবং ২০০০ সালে প্রথম বোর্ড খেলেছেন।
তিনি কালো টুকরোগুলির সাথে খেলার সময় এলিফ্যান্ট গ্যাম্বিট ব্যবহার করার জন্য পরিচিত, সবচেয়ে উল্লেখযোগ্যভাবে তার ২০০৬ সালের একযোগে প্রদর্শনীতে ইংরেজ জিএম নাইজেল শর্টের বিরুদ্ধে জয়লাভ করেন। এছাড়াও তিনি বুদাপেস্ট গ্যাম্বিট এবং স্ক্যান্ডিনেভিয়ান ডিফেন্সে কালো চরিত্রে খেলেন। একটি টেলিভিশন সাক্ষাত্কারে করবিন বলেছিলেন যে তিনি একটি উদ্ভাবনী এবং বিনোদনমূলক শৈলীতে দাবা খেলার চেষ্টা করেন এবং তার খেলার ধরনটিকে "ক্যালিপসো দাবা" হিসাবে উল্লেখ করেন।
জেসন কাও

জেসন কাও (জন্ম ১৭ ডিসেম্বর ২০০০) একজন কানাডীয় দাবাড়ু।
কাও ৮ বছর বয়সে দাবা খেলা শুরু করেন
২০১০ সালে, জেফরি জিওং, অভিমন্যু পুরাণিক, এবং ভাস্কর গুপ্তার আগে কাও অনুর্ধ্ব-১০ বিশ্ব যুব দাবা চ্যাম্পিয়নশিপ জিতেছিল। তিনি তিনবারের ব্রিটিশ কলাম্বিয়া দাবা চ্যাম্পিয়ন।
২০১৫ সালে, কাও ভ্যাঙ্কুভারে পল কেরেস মেমোরিয়াল টুর্নামেন্ট জিতেছে।
২০১৬ সালে, কাও ভিক্টোরিয়ায় অনুষ্ঠিত গ্র্যান্ড প্যাসিফিক ওপেন দাবা প্রতিযোগিতায় অংশ নেন।
২০১৮ সালের আগস্টে, কাও টাইব্রেকে জাতীয় মাস্টার রজার প্যাটারসনকে পরাজিত করে কাউইচান র‌্যাপিড ওপেন দাবা চ্যাম্পিয়নশিপ জিতেন।
২০১৮ থেকে ২০২৩ পর্যন্ত, কাও ইউনিভার্সিটি অফ ব্রিটিশ কলাম্বিয়া থেকে কম্পিউটার ইঞ্জিনিয়ারিং-এ ফলিত বিজ্ঞানে স্নাতক ডিগ্রি অর্জন করেছেন।
স্টিফেন ব্র্যাডি (দাবাড়ু)

স্টিফেন ব্র্যাডি (জন্ম ১২ মার্চ ১৯৬৯) একজন আইরিশ দাবাড়ু এবং ফিদে মাস্টার।
১৯৯১, ১৯৯২, ২০০১, ২০০৩, ২০০৬, ২০০৭, ২০১১, ২০১২ এবং ২০১৫ সালে তিনি নয়বার আইরিশ জাতীয় চ্যাম্পিয়ন হয়েছিলেন, কিছু ক্ষেত্রে অন্য খেলোয়াড়ের সাথে। ব্র্যাডি ১৯৯০, ১৯৯৭ এবং ২০০৩ সালে লেইনস্টার দাবা চ্যাম্পিয়নশিপ জিতেছিলেন। তিনি ফিবসবোরো চেস ক্লাবের হয়ে খেলেছেন, যার সাথে তিনি আর্মস্ট্রং কাপ জিতেছেন – সাতবার লেইনস্টার লিগের ডিভিশন ওয়ান, এবং ২০০৩ সালে আইরিশ ন্যাশনাল ক্লাব চ্যাম্পিয়নশিপও জিতেছেন। অতি সম্প্রতি তিনি সেন্ট বেনিলডাস চেস ক্লাবের হয়ে খেলেছেন।
তার প্রিয় দাবা উদ্বোধন হল কিংস গ্যাম্বিট।
খুমায়ুন বেগমুরাতভ

খুমায়ুন বেগমুরাতভ একজন উজবেক দাবাড়ু।
এপ্রিল ২০১৭-এ, বেগমুরাটভ এশিয়ান যুব দাবা চ্যাম্পিয়নশিপের অনূর্ধ্ব-৮ বিভাগে রৌপ্য পদক জিতেছিল।
২০২২ সালের ডিসেম্বরে, বেগমুরাটভ ওয়ার্ল্ড র‌্যাপিড এবং ব্লিটজ দাবা চ্যাম্পিয়নশিপে অংশ নেন। র‌্যাপিড চ্যাম্পিয়নশিপে, তিনি এলিজা এভারেট, আজিজ দেগেনবায়েভ এবং এর্নুর অ্যামেঞ্জেলডির বিরুদ্ধে জয়লাভ করেন। ব্লিটজ চ্যাম্পিয়নশিপে, তিনি জিএম ভ্লাদিমির বার্মাকিনকে পরাজিত করতে সক্ষম হন এবং একটি চতুর এন্ডগেমে প্রতারণার মাধ্যমে এনদেরিম সারাসিকে ড্র করেন।
ড্যানিয়েল বারিশ

ড্যানিয়েল বারিশ (জন্ম ২০০০) একজন দক্ষিণ আফ্রিকান দাবাড়ু, যিনি ফিদে মাস্টার (২০১৩) উপাধি ধারণ করেন।
২০১২ সালে, ১১ বছর বয়সে, বারিশ একই সাথে একটি ইভেন্টে গ্যারি কাসপারভের সাথে ড্র করেন। তিনি ২০১৩ সালে ফিদে মাস্টারের খেতাব অর্জন করেন এবং ২০১৯ সালে গ্রীসে তার প্রথম আন্তর্জাতিক মাস্টারের আদর্শ অর্জন করেন এবং ২০১৯ সালে দক্ষিণ আফ্রিকান দাবা চ্যাম্পিয়নশিপ ৭.৫/১১ স্কোর সহ জিতেছিলেন, গ্র্যান্ডমাস্টার কেনি সলোমনের থেকে অর্ধেক পয়েন্ট এগিয়ে।
২০২২ সালের আগস্ট পর্যন্ত সক্রিয় দক্ষিণ আফ্রিকান খেলোয়াড়দের মধ্যে বারিশ ৪র্থ স্থানে ছিলেন।
তিনি দক্ষিণ আফ্রিকার জোনাল স্পটের মাধ্যমে যোগ্যতা অর্জনের পর ২০২১ দাবা বিশ্বকাপে খেলেন, যেখানে তিনি প্রথম রাউন্ডে আরিয়ান তারির কাছে পরাজিত হন।
তিনি ২০২২ দাবা অলিম্পিয়াডে দক্ষিণ আফ্রিকার প্রতিনিধিত্ব করেছিলেন তিন বোর্ডে, ৫/৯ স্কোর করেছিলেন।
জনাতন বাকালচুক

জোনাতান বাকালচুক (জন্ম ১৯৯৮) ২০১৮ সাল থেকে একজন ইসরায়েলি দাবাড়ু, আন্তর্জাতিক মাস্টার এবং ২০১৪ সাল থেকে একজন ফিদে মাস্টার 
তিনি ২০১৮ সালে ইসরায়েলি জুনিয়র চ্যাম্পিয়নশিপ জিতেছিলেন 
তিনি ২০১৯ নাটান ব্লুমকিন মেমোরিয়ালে ৮/১০ স্কোর নিয়ে গাদ রেচলিস এবং তামির নাবাটির সাথে টাই করে প্রথম স্থান অর্জন করেছিলেন। 
তিনি ২০১৩ এবং ২০১৪ সালে ইসরায়েলি অনুর্ধ্ব-১৬ চ্যাম্পিয়নশিপে দ্বিতীয় স্থান অর্জন করেন। 
তিনি ২০০৯ সালে ইসরায়েলি অনুর্ধ্ব-১১ চ্যাম্পিয়নশিপে ১ম স্থান অর্জন করেছিলেন। 
২০১৫ সালে ইউরোপিয়ান চ্যাম্পিয়নশিপের পঞ্চম রাউন্ডে তিনি জিএম মিখাইল অ্যান্টিপভকে পরাজিত করেন।
হজকিন চক্র

হজকিন চক্র () হল ব্রিটিশ শারীরতত্ত্ববিদ ও প্রাণ-পদার্থবিদ স্যার অ্যালান লয়েড হজকিন কর্তৃক আবিষ্কৃত একটি চক্র যা ঝিল্লি জীববিজ্ঞান (মেমব্রেন বায়োলজি) শাখার অন্যতম গুরুত্বপূর্ণ উপাদান। এটি কোনো স্নায়ুকোষ বা পেশিকোষ-এর ঝিল্লিতে বিদ্যুৎ তরঙ্গ উৎপাদনের পদ্ধতিকে বর্ণনা করে। স্নায়ুর ক্ষেত্রে এটিই ক্রিয়া বিভব (অ্যাকশন পটেনশিয়াল) নামে পরিচিত। পেশিকোষের জন্য মূলত স্নায়ু কর্তৃক উদ্দীপনা মোটর এন্ড প্লেটে আসার পর তা পেশির ঝিল্লি (সারকোলেমা) বরাবর অগ্রসর হয়, যা পেশি সংকোচন ঘটাতে সাহায্য করে।
হজকিন চক্র একটি ইতিবাচক প্রতিক্রিয়া লুপের প্রতিনিধিত্ব করে যেখানে একটি প্রাথমিক ঝিল্লি ডিপোলারাইজেশন ঝিল্লি বিভব-এর অনিয়ন্ত্রিত বিচ্যুতিকে V এর কাছাকাছি মানে নিয়ে যায়। ভোল্টেজ-গেটেড Na চ্যানেলগুলি সক্রিয় করার জন্য প্রাথমিক ডিপোলারাইজেশন অবশ্যই একটি নির্দিষ্ট থ্রেশহোল্ড ভোল্টেজ-এ পৌঁছাতে হবে বা অতিক্রম করতে হবে। Na চ্যানেলগুলি খোলার ফলে, Na প্রবাহের অনুমতি পাওয়া যায়, যার ফলস্বরূপ, ঝিল্লিকে আরও ডিপোলারাইজ করে। অতিরিক্ত ডিপোলারাইজেশন অতিরিক্ত Na চ্যানেল সক্রিয় করে। এই চক্রটি Na পরিবাহিতা (g) খুব দ্রুত বৃদ্ধির দিকে নিয়ে যায়, যা ঝিল্লি বিভবকে V এর কাছাকাছি নিয়ে যায়। চক্রটি ভেঙ্গে যায় যখন ঝিল্লি বিভব, সোডিয়াম ভারসাম্য বিভবে পৌঁছায় এবং K চ্যানেলগুলি ঝিল্লির সম্ভাব্য পুনঃমেরুকরণের (রিপোলারাইজেশন) জন্য উন্মুক্ত হয়। এই পজিটিভ ফিডব্যাক লুপের অর্থ হল এই ভোল্টেজ-গেটেড Na চ্যানেলগুলি একে অপরের যত কাছাকাছি হবে, সক্রিয়করণ-এর থ্রেশহোল্ড তত কম হবে।
কিভাবে কোষে কোষে সংযোগ স্থাপন সংঘটিত হয় তার জন্য ঝিল্লি শারীরতত্ত্ব বোঝার প্রয়োজন হয়। যেমন নিউরন-এর ঝিল্লি জুড়ে বৈদ্যুতিক বিভব পরিবর্তনের প্রভাব ঘুরে বেড়ায়। বিশ্রামের সময় একটি সুস্থ কোষে, অন্তঃকোষীয় অঞ্চলটি সাধারণত বহিঃকোষীয় অঞ্চলের তুলনায় নেতিবাচকভাবে আধানযুক্ত করা হয়। ডিপোলারাইজেশন বলতে বোঝায় যখন অন্তঃকোষীয় অঞ্চলটি বহির্কোষীয় অঞ্চলের তুলনায় একই বিভব হতে নিরপেক্ষ হয়। সোডিয়াম আয়নগুলির ঘনত্ব একটি ঝিল্লি জুড়ে বৈদ্যুতিক বিভবের সাথে ঘনিষ্ঠভাবে সম্পর্কিত। অন্তঃকোষীয় অঞ্চলে সোডিয়াম আয়ন প্রবাহের মাধ্যমে প্রায়শই ডিপোলারাইজেশন ঘটে। সোডিয়াম আয়নগুলির একটি ধনাত্মক আধান রয়েছে তা প্রদত্ত, অন্তঃকোষীয় অঞ্চলটি বহির্কোষী অঞ্চলের তুলনায় কম নেতিবাচকভাবে আধানপ্রাপ্ত হয়।
২০২৪ সাফ অনূর্ধ্ব-১৯ মহিলা চ্যাম্পিয়নশিপ

২০২৪ সাফ অনূর্ধ্ব-১৯ মহিলা চ্যাম্পিয়নশিপ হল সাফ অনুর্ধ্ব-১৮/১৯/২০ মহিলা চ্যাম্পিয়নশিপের ৫ম সংস্করণ, সাফ দ্বারা আয়োজিত মহিলাদের অনূর্ধ্ব-২০ জাতীয় দলের জন্য একটি আন্তর্জাতিক ফুটবল প্রতিযোগিতা৷ ২০২৪ সালের ২ থেকে ৮ ফেব্রুয়ারি বাংলাদেশে এই টুর্নামেন্ট অনুষ্ঠিত হয়েছিলো।
আগের আসরে টুর্নামেন্টের ফাইনালে নেপালকে ৩–০ গোলে পরাজিত করে বাংলাদেশ ডিফেন্ডিং চ্যাম্পিয়ন।
বাংলাদেশ ও ভারত যৌথ চ্যাম্পিয়ন, উভয় দলই ৮ ফেব্রুয়ারি ২০২৪ তারিখে টুর্নামেন্টের ফাইনালে নিয়মানুযায়ী ১-১ গোলে এবং পেনাল্টি শুট-আউটে ১১-১১ গোলে শেষ করেছে।
২০২৩ সালের ২৫ ডিসেম্বর ঢাকায় অনুষ্ঠিত সাফ নির্বাহী কমিটির সভায় বাংলাদেশকে সাফ টুর্নামেন্টের আয়োজক দেশের নাম ঘোষণা করা হয়েছিল।
সবগুলো ম্যাচই ঢাকার, বিএসএসএস মোস্তফা কামাল স্টেডিয়ামে অনুষ্ঠিত হবে।
টুর্নামেন্টে নিচের চারটি দেশ অংশগ্রহণ নিয়েছল।
২০০৫ সালের ১ জানুয়ারি বা তার পরে জন্মগ্রহণকারী খেলোয়াড়রা প্রতিযোগিতায় অংশ নিতে পারবেন। প্রতিটি দলকে সর্বনিম্ন ১৬ জন খেলোয়াড় এবং সর্বোচ্চ ২৩ জন খেলোয়াড়ের একটি দল নিবন্ধন করতে হবে, যাদের মধ্যে কমপক্ষে ২ জন গোলরক্ষক হতে হবে।
একক রাউন্ড রবিন, প্রতিটি দল একে অপরের সাথে খেলবে। যে দুটি দল সবচেয়ে বেশি পয়েন্ট পাওয়া দলেগুলো ফাইনালে ম্যাচে মুখোমুখি হবে।
দলগুলিকে পয়েন্ট অনুসারে র‌্যাঙ্কিং করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট) এবং যদি পয়েন্টের উপর টাই থাকে, তাহলে র‌্যাঙ্কিং নির্ধারণের জন্য প্রদত্ত ক্রম অনুসারে নিম্নলিখিত টাইব্রেকিং মানদণ্ড প্রয়োগ করা হয়।
<onlyinclude>
</onlyinclude>
ম্যাচটি নির্ধারিত সময় এবং পেনাল্টি শুট-আউটের পরে ড্র হয়েছিল এবং উপ-আইন অনুসারে সাডেন ডেথ চ্যাম্পিয়ন নির্ধারণের জন্য অনুসরণ করা হয়েছিল। তবে শ্রীলঙ্কার ম্যাচ কমিশনার ডি সিলভা জয়াসুরিয়া দিলান চ্যাম্পিয়ন নির্ধারণের জন্য মুদ্রাটি টস করার সিদ্ধান্ত নেন এবং টসের পরে ভারতীয় মহিলা দলকে চ্যাম্পিয়ন ঘোষণা করা হয়। এ ঘটনায় হতাশ হয়ে বাংলাদেশি সমর্থকরা বোতল ছুড়তে শুরু করেন। কিন্তু কিছুক্ষণের মধ্যেই নিজের ভুল বুঝতে পেরে ফের 'সাডেন ডেথ' চালিয়ে যাওয়ার সিদ্ধান্ত নেন ম্যাচ কমিশনার। তবে বাংলাদেশি খেলোয়াড়রা মাঠে অবস্থান করলেও ভারতীয় খেলোয়াড়রা এতে অংশ নিতে অস্বীকৃতি জানান এবং মাঠ ত্যাগ করেন। অবশেষে পাঁচ ঘণ্টা অভ্যন্তরীণ আলোচনা ও আলোচনার পর দুই দলকে যুগ্ম চ্যাম্পিয়ন ঘোষণা করা হয়।
সিস্টার ক্রোমাটিড

সিস্টার ক্রোমাটিড বলতে ক্রোমোজোমের ডিএনএ অনুলিপন দ্বারা গঠিত প্রতিলিপি ক্রোমাটিডকে বোঝায়, উভয় অনুলিপি একটি সাধারণ সেন্ট্রোমিয়ার দ্বারা যুক্ত থাকে। একটি ভগিনী ক্রোমাটিডকে প্রত্যয়িত ক্রোমোজোমের 'অর্ধেক' বলা যেতে পারে। ভগিনী ক্রোমাটিডের একটি জোড়াকে ডায়াড বলা হয়। ইন্টারফেজের সংশ্লেষ (S) দশায় যখন একটি কোষের সমস্ত ক্রোমোজোমগুলির প্রতিলিপি করা হয় তখন ভগিনী ক্রোমাটিডের একটি সম্পূর্ণ সেট তৈরি হয়। মাইটোসিসের সময় বা মিয়োসিসের দ্বিতীয় বিভাজনের সময় দুটি ভগিনী ক্রোমাটিড একে অপরের থেকে বিচ্ছিন্ন হয়ে দুটি পৃথক কোষে স্থানান্তরিত হয়।
ভগিনী ক্রোমাটিডগুলিকে হোমোলগাস ক্রোমোজোমের (যা একটি ক্রোমোজোমের দুটি ভিন্ন অনুলিপি যা ডিপ্লয়েড জীবেরা যেমন মানুষ উত্তরাধিকার সূত্রে পায় পিতামাতার থেকে একটি করে) সাথে তুলনা করা হলো। ভগিনী ক্রোমাটিডগুলি প্রায় একই রকমের হয় (যেহেতু তারা একই অ্যালিল বহন করে যাকে জিনের রূপ বা সংস্করণও বলা হয়) কারণ তারা একটি একক ক্রোমোজোম থেকে উদ্ভূত হয়। একটি ব্যতিক্রম হয় মিয়োসিসের শেষের দিকে, ক্রসিং ওভার হওয়ার পরে, কারণ প্রতিটি ভগিনী ক্রোমাটিডের অংশগুলি হোমোলোগাস ক্রোমাটিডগুলির অনুরূপ অংশগুলির সাথে পরস্পর বিনিময় হতে পারে যার সাথে তারা মিয়োসিসের সময় জোড়া থাকে। হোমোলগাস ক্রোমোজোমগুলি একে অপরের মতো একই হতে পারে বা নাও হতে পারে কারণ তারা বিভিন্ন পিতামাতার থেকে সৃষ্টি হয়।
প্রমাণ আছে যে, কিছু প্রজাতিতে, ভগিনী ক্রোমাটিডগুলি ডিএনএ মেরামতের জন্য পছন্দের মাপদন্ড। কন্যা কোষের মধ্যে জিনগত তথ্যের সঠিক বিতরণ এবং ক্ষতিগ্রস্ত ক্রোমোজোম মেরামতের জন্য ভগিনী ক্রোমাটিড সমন্বয় অপরিহার্য। এই প্রক্রিয়ায় ত্রুটিগুলি অ্যানিউপ্লয়েডি এবং ক্যান্সারের দিকে পরিচালিত করতে পারে, বিশেষ করে যখন চেকপয়েন্টগুলি ডিএনএ ক্ষতি সনাক্ত করতে ব্যর্থ হয় বা যখন বেঠিকভাবে সংযুক্ত মাইটোটিক স্পিন্ডলগুলি সঠিকভাবে কাজ করে না।
মাইটোটিক রিকম্বিনেশন প্রাথমিকভাবে স্বতঃস্ফূর্ত বা প্ররোচিত ক্ষতির প্রতিক্রিয়া হিসাবে ডিএনএ মেরামত প্রক্রিয়ার ফলাফল। মাইটোসিসের সময় হোমোলোগাস রিকম্বিনেশনাল মেরামত মূলত নিকটবর্তী ভগিনী ক্রোমাটিডগুলির মধ্যে যোগাযোগে সীমাবদ্ধ থাকে যেগুলি ডিএনএ প্রতিলিপির পরে কিন্তু কোষ বিভাজনের আগে কোষে উপস্থিত থাকে । তাদের বিশেষ নিকট সম্পর্কের কারণে, ভগিনী ক্রোমাটিডগুলিকে দূরবর্তী হোমোলোগাস ক্রোমাটিডগুলির থেকে রিকম্বিনেশনাল মেরামতের জন্য মাপদন্ড হিসাবে অধিক গুরুত্ব দেওয়া হয়। এরা হোমোলগগুলির চেয়ে ডিএনএ ক্ষতি বেশি মেরামত করার ক্ষমতা রাখে।
ঈস্ট নিয়ে গবেষণাগুলি ইঙ্গিত করে যে আন্তঃ-ভগিনী পুনঃসংযোগ প্রায়শই মিয়োসিসের সময় ঘটে থাকে এবং সমস্ত পুনর্মিলন ঘটনাগুলির এক-তৃতীয়াংশ পর্যন্ত ভগিনী ক্রোমাটিডগুলির মধ্যে ঘটে থাকে।
সৃঞ্জয় বসু

সৃঞ্জয় বসু (জন্ম ১৭ মার্চ ১৯৭৬) মোহনবাগান এসির সচিব এবং আরপিএসজি মোহনবাগান প্রাইভেট লিমিটেডের অন্যতম পরিচালক। লিমিটেড। তিনি তৃণমূল কংগ্রেসের প্রতিনিধিত্বকারী একজন রাজনীতিবিদ ছিলেন এবং ২০১১ সালে পশ্চিমবঙ্গ থেকে রাজ্যসভার সদস্য নির্বাচিত হন।
২০১৫ এর সময় তিনি সারদা গ্রুপের আর্থিক কেলেঙ্কারির ফলে তার রাজ্যসভা আসন থেকে পদত্যাগ করে রাজনীতি ছেড়ে দেন। তিনি জাগো বাংলার সম্পাদক পদ থেকেও পদত্যাগ করেন এবং তৃণমূল কংগ্রেস ছেড়ে দেন। তিনি সংবাদ প্রতিদিনের মালিক, একটি বাংলা সংবাদপত্র এবং রেডিও এশিয়ার উপদেষ্টা- উপসাগরীয় প্রথম মালায়ালাম রেডিও স্টেশন। তিনি "মহাকরণে মমতা" ("মহাকরণে মমতা") বইটি রচনা করেছেন।
স্বপন সাধন বসু

স্বপন সাধন বসু, টুটু বোস নামেও পরিচিত (জন্ম ২৩ জানুয়ারি ১৯৪৮), হলেন সর্বভারতীয় তৃণমূল কংগ্রেসের একজন ভারতীয় রাজনীতিবিদ যিনি সংসদের উচ্চকক্ষ রাজ্যসভায় পশ্চিমবঙ্গের প্রতিনিধিত্বকারী ভারতের সংসদ সদস্য ছিলেন।
এছাড়াও তিনি মোহনবাগান এসি- এর সভাপতি, এবং ফেডারেশন ইন্টারন্যাশনাল ফুটবল অ্যাসোসিয়েশন (ফিফা) ক্লাব টাস্ক ফোর্সের সদস্য।
তিনি কলকাতা বিশ্ববিদ্যালয়ের সেন্ট জেভিয়ার্স কলেজ থেকে বি.কম এবং এলএলবি সম্পন্ন করেন।
স্বপন সাধন বোস কার্গো-হ্যান্ডলিং রিপলি অ্যান্ড কো-এর মালিক যার ২০০৮-০৯ সালে ৩ বিলিয়ন টার্নওভার ছিল। দুবাইতে, যেখানে বোস এখন তার অর্ধেকেরও বেশি সময় ব্যয় করেন, তিনি রেডিও এশিয়া নেটওয়ার্ক এবং ডলফিন রেকর্ডিং স্টুডিও পরিচালনা করেন। রেডিও নেটওয়ার্ক — মালয়ালম ভাষায় রেডিও এশিয়া (এএম), হিন্দি/উর্দুতে সুনো ১০২৪ (এফএম) এবং মালয়ালম ও তামিল ভাষায় সুপার ৯৪৭ (এফএম) — পশ্চিম এশিয়ার ভারতীয়দের কাছে পৌঁছায়। যদিও মিডিয়ার প্রতি আগ্রহ নতুন নয়। ১৯৯২ সালের আগস্ট মাসে "সংবাদ প্রতিদিন পত্রিকার" মাধ্যমে তিনি তার ব্যবসায়িক স্বার্থে বৈচিত্র্য আনেন। ১৯৯০-এর দশকের মাঝামাঝি সময়ে, তিনি "দ্য এশিয়ান এজ-" এর কলকাতা সংস্করণ চালু করেন, যেটি বিজয় মাল্যের কাছে ৭৪ শতাংশ শেয়ার বিক্রি করে দশকের শেষের দিকে তিনি প্রস্থান করেন।
তার প্রারম্ভিক বছরগুলিতে, বসু ভারতের কমিউনিস্ট পার্টি (মার্ক্সবাদী) এর ঘনিষ্ঠ বলে পরিচিত ছিল এবং প্রয়াত জ্যোতি বসুর পুত্র চন্দন বসুর সাথে কিছু ব্যবসায়িক সম্পর্ক ছিল বলে জানা যায়। সেই সময়েই বোস রাষ্ট্রীয় মালিকানাধীন নিরাময় পলিক্লিনিকের (বর্তমানে AMRI) ৭৪ শতাংশ অংশীদারিত্ব অর্জন করেছিলেন এসকে টোডির সাথে, যা তার বাম ঝোঁকের জন্যও পরিচিত। এটি কনসোর্টিয়ামকে ইজারা দেওয়া হয়েছিল। পরে, ১৯৯৬ সালে বোস ইমামির কাছে তার শেয়ার বিক্রি করেন।
বোস ২০০০ সালের গোড়ার দিকে তৃণমূল কংগ্রেসে তার রাজনৈতিক অনুষঙ্গ পরিবর্তন করেন। ২০০৫ সালে, তিনি সংসদ সদস্য হন। তাঁর ছেলে সৃঞ্জয় বোস ২০১১ সালে তৃণমূল কংগ্রেস থেকে রাজ্যসভায় তাঁর জায়গা নেন।
রাইজোবিয়াম বাংলাদেশেন্স

রাইজোবিয়াম বাংলাদেশেন্স একটি উদ্ভিদের মূলে বাসকারী গ্রাম-নেগেটিভ ব্যাকটেরিয়া। ব্যাকটেরিয়াটি বাংলাদেশে মসুর ডালের মূলজ অর্বুদ থেকে আবিষ্কৃত হয়েছে।
"রাইজোবিয়াম বাংলাদেশেন্স" হলো রড-আকৃতির ব্যাকটেরিয়া যা মাটিতে, বিশেষ করে উদ্ভিদের মূলে বসবাস করে। ব্যাকটেরিয়াটির অক্সিজেন প্রয়োজন এবং এটি স্পোর গঠন করে না।
"রাইজোবিয়াম বাংলাদেশেন্স" আগার প্লেটে জন্মানোর সময় উপনিবেশ তৈরি করে যা ইয়েমা মাধ্যমে বৃত্তাকার, উত্তল এবং ক্রিমি সাদা হয়। ব্যাকটেরিয়াটি ৫.৫ থেকে ১০ এর মধ্যে পিএইচ মান সহ্য করতে পারে। অধ্যয়ন করা ব্যাকটেরিয়াগুলো অ্যাম্পিসিলিনের প্রতি সংবেদনশীল, কানামাইসিন এবং নালিডিক্সিক অ্যাসিড প্রতিরোধী। এগুলো ০.৫% এনএসিএলযুক্ত ওয়াইইএমএ মাধ্যমে ভালো বৃদ্ধি পায়। ব্যাকটেরিয়াটি টেট্রাসাইক্লিন সহ্য করে না এবং এলবি মিডিয়ামে বৃদ্ধি পায় না।
"রাইজোবিয়াম বাংলাদেশেন্স" বৃদ্ধির জন্য ডি-মাল্টোজ, ডি-ট্রেহালোজ, ডি-সেলোবায়োজ, জেন্টিওবায়োজ, সুক্রোজ, ডি-রাফিনোজ, আলফা-ডি-গ্লুকোজ, ডি-টুরানোজ, আলফা-ডি ল্যাকটোজ, ডি-ফ্রুক্টোজ, বিটা-মিথাইল-ডি-গ্লুকোসাইড, স্যালিসিন, এন-এসিটাইল-ডি-গ্যালাকটোসামাইন, ডি-সরবিটল, ডি-ম্যানিটল, ডি-ম্যানিটল, ডি-আরবিটল, গ্লিসারল, ডি-গ্লুকোজ-৬-ফসফেট, ডি-গ্লুকোনিক অ্যাসিড, কুইনিক অ্যাসিড, ডি-স্যাকারিক অ্যাসিড, ডি-স্যাকারিক অ্যাসিড, ডি-ল্যাকটিক অ্যাসিড মিথাইল এস্টার, ল্যাকটিক অ্যাসিড, আলফা-কিটো-গ্লুটারিক অ্যাসিড এবং টুইন ৪০ সহ বিভিন্ন ধরনের পুষ্টি উপাদান ব্যবহার করতে পারে। যে ব্যাকটেরিয়াগুলো নিয়ে অধ্যয়ন করা হয়েছে সেগুলি ডেক্সট্রিন, ডি-অ্যাস্পারটিক অ্যাসিড, গ্লাইসিল-এল-প্রোলিন, এল-অ্যালানাইন, এল-আর্গিনিন, এল-গ্লুটামিক অ্যাসিড, এল-হিস্টিডিন, এল-সেরিন, মিউসিক অ্যাসিড, পি-হাইড্রোক্সি-ফেনাইলেসেটিক অ্যাসিড, মিথাইল পাইরুভেট, সাইট্রিক অ্যাসিড, ডি-ম্যালিক অ্যাসিড, এল-ম্যালিক অ্যাসিড, প্রোপিওনিক অ্যাসিড বা ফর্মিক অ্যাসিড ব্যবহার করতে ব্যর্থ হয়েছে। লিংকোমাইসিন এবং পটাসিয়াম টেলুরাইটের উপস্থিতিতে "রাইজোবিয়াম বাংলাদেশেন্স" বৃদ্ধি পেতে পারে, তবে ১% সোডিয়াম ল্যাকটেট, ট্রোলিয়ানডোমাইসিন, টেট্রাজোলিয়াম ভায়োলেট, টেট্রাজোলিয়াম ব্লু, ন্যালিডিক্সিক অ্যাসিড, লিথিয়াম ক্লোরাইড এবং সোডিয়াম বিউটাইরেটের থাকলে বৃদ্ধি পায় না।
"রাইজোবিয়াম বাংলাদেশেন্সের" জীনতত্ত্ব বিশ্লেষণে দেখা গেছে যে এটি "রাইজোবিয়াম এটলি" এবং "রাইজোবিয়াম ফেজোলির" সাথে সবচেয়ে ঘনিষ্ঠভাবে সম্পর্কিত। টাইপ স্ট্রেনের ৬১% ডিএনএ-এর জি+সি উপাদান রয়েছে।
"রাইজোবিয়াম বাংলাদেশেন্সের" বংশাণুসমগ্র অনুক্রম করা হয়েছে। অনুক্রমটি এনসিবিআইয়ের পাশাপাশি ইউরোপীয় নিউক্লিওটাইড আর্কাইভ থেকে পাওয়া যাবে।
এই প্রজাতির বিভিন্ন স্ট্রেন কার্যকর নোডিউল তৈরি করতে পারে এবং মসুর ডাল, মটর এবং ল্যাথাইরাসের বৃদ্ধি বাড়াতে পারে। এছাড়াও এটি জৈব সার উৎপাদনের জন্য প্রয়োজনীয়।
"রাইজোবিয়াম বাংলাদেশেন্স" ২০১৫ সালে এম. হারুন-অর রশীদ এবং অন্যান্যরা বাংলাদেশের খুলনায় মসুর ডালের মূলজ অর্বুদ থেকে বিচ্ছিন্ন করেছিলেন। স্ট্রেনটির নামকরণ করা হয়েছে "বাংলাদেশ" বিশেষণ থেকে, সম্পূর্ণ নামটির অর্থ "বাংলাদেশ থেকে"।
ইপ্সিতা বিশ্বাস

ইপ্সিতা বিশ্বাস একজন ভারতীয় টার্মিনাল ব্যালিস্টিক (ক্ষেপণবিজ্ঞানের একটি ক্ষেত্র) বিজ্ঞানী। ২০১৯ সালে তিনি নারীশক্তি পুরস্কারে ভূষিত হন। ভারতের সশস্ত্র বাহিনী, আধাসামরিক বাহিনী এবং প্রতিরক্ষা গবেষণা ও উন্নয়নের ক্ষেত্রে নারীর ক্ষমতায়নে তাঁর অবদানের স্বীকৃতি হিসাবে তিনি মহিলাদের জন্য ভারতের সর্বোচ্চ বেসামরিক পুরস্কারটি পেয়েছিলেন।
ইপ্সিতার জন্ম ও বেড়ে ওঠা কলকাতায়। তিনি ১৯৮৮ সালে যাদবপুর বিশ্ববিদ্যালয় থেকে ফলিত গণিতে স্নাতকোত্তর ডিগ্রি সম্পন্ন করেন। স্নাতকোত্তর করার পরপরই তিনি প্রতিরক্ষা গবেষণা ও উন্নয়ন সংস্থায় (ডিআরডিও) চাকরির জন্য আবেদন করেন এবং ১৯৮৮ সালেই নির্বাচিত হন। ১৯৯৮ সালে তিনি "ডিআরডিও"র একটি গবেষণাগার টার্মিনাল ব্যালিস্টিক রিসার্চ ল্যাবরেটরিতে (টিবিআরএল) যোগদান করেন। বর্তমানে তিনি এই গবেষণাগারে তিনটি বিভাগের নেতৃত্ব দেন।
তিনি জীবন রক্ষাকারী যন্ত্র, প্রতিরক্ষামূলক ব্যবস্থা এবং ফ্রেঞ্জিবল বুলেটের (ক্ষুদ্র খণ্ডে বিভক্ত হয়ে লক্ষ্যবস্তু ছাড়া অন্যান্য বস্তুতে অনুপ্রবেশ কমায়) মূল্যায়নের ক্ষেত্রে কাজ করেছেন। ২০১৬ সালে, তিনি টিবিআরএল দলের নেতৃত্ব দিয়েছিলেন, এই দলটি কম-মারাত্মক প্লাস্টিক বুলেট তৈরি করেছিল। ভারতীয় আধাসামরিক বাহিনী জম্মু ও কাশ্মীরে ভিড় নিয়ন্ত্রণের জন্য এই বুলেট ব্যবহার করেছে। নিরাপত্তা বাহিনী বর্তমানে যে অস্ত্র ব্যবহার করে, যেমন একে-৪৭ রাইফেল, এই প্লাস্টিক বুলেটগুলি সেগুলিতেই ব্যবহার করা যেতে পারে। এই বুলেটগুলি "মৃত্যু কমায়"।
ইপ্সিতা বিশ্বাস এবং তাঁর দল ফ্রেঞ্জিবল বুলেট তৈরিতে জড়িত ছিলেন। এদের বিশেষত্ব হলো এগুলি বুলেটের চেয়ে শক্ত কোনো পৃষ্ঠে আঘাত করলে নিজেরা ছোট খণ্ডে ভেঙে যায়। এর প্রয়োগের ক্ষেত্রে স্কাই মার্শালরা বিমানে থাকা হাইজ্যাকারদের বুলেট দিয়ে গুলি করতে বা গুলি করার হুমকি দিতে পারে, এ ক্ষেত্রে এই নিশ্চয়তা থাকে যে বিমানটি যথেষ্ট মাত্রায় ক্ষতির সম্মুখীন হবে না। এয়ার ইন্ডিয়া ১৯৯৯ সাল থেকে স্কাই মার্শাল ব্যবহার করছে।
২০১৯ সালের মার্চ মাসে, ইপ্সিতা রাষ্ট্রপতি রাম নাথ কোবিন্দ কর্তৃক নারীদের জন্য ভারতের সর্বোচ্চ বেসামরিক পুরস্কার, নারীশক্তি পুরস্কার "২০১৮"-এ ভূষিত হন। প্রতিরক্ষা গবেষণা ও উন্নয়নের ক্ষেত্রে নারীর ক্ষমতায়নে তাঁর অবদানের জন্য এবং ভারতের নিরাপত্তা বাহিনীসমুহের জন্য বুলেটপ্রুফ ভেস্ট ও অন্যান্য প্রতিরক্ষামূলক সামগ্রীর ক্ষেত্রে তাঁর কাজের জন্য তিনি এই পুরস্কারে ভূষিত হন। রাষ্ট্রপতি ভবনে এ পুরস্কার প্রদান করা হয়। উপস্থিত ছিলেন প্রধানমন্ত্রী নরেন্দ্র মোদি। তিনি 'স্বনির্ভরতার ক্ষেত্রে শ্রেষ্ঠত্বের জন্য অগ্নি পুরস্কার' এবং 'মেরিটোরিয়াস সার্ভিসের জন্য হাই এনার্জি মেটেরিয়াল সোসাইটি অফ ইণ্ডিয়া (এইচইএমএসআই) টিম অ্যাওয়ার্ড'-এ ভূষিত হয়েছেন।
ডেক্সট্রিন

ডেক্সট্রিন হল কম আণবিক ওজন সম্পন্ন একপ্রকার শর্করা যা শ্বেতসার এবং গ্লাইকোজেনের আর্দ্র বিশ্লেষণ দ্বারা উৎপন্ন হয়। ডেক্সট্রিন হল α-(১→৪) বা α-(১→৬) গ্লাইকোসিডিক বন্ধন দ্বারা যুক্ত ডি-গ্লুকোজ এককের পলিমারের সংমিশ্রণ।
অ্যামাইলেজের মতো উৎসেচক ব্যবহার করে শ্বেতসার থেকে ডেক্সট্রিন তৈরি করা যেতে পারে, যেমন মানবদেহে পরিপাকের সময়, বিয়ার তৈরিতে মলটিং এবং ম্যাশ করার সময় অথবা অম্লীয় অবস্থায় শুষ্ক তাপ প্রয়োগ করে (পাইরোলাইসিস বা রোস্টিং) করার সময় ঘটে থাকে। এই পদ্ধতিটি প্রথম ১৮১১ সালে এডমে-জিন ব্যাপটিস্ট বুইলন-ল্যাগ্রেঞ্জ আবিষ্কার করেন। দ্বিতীয় প্রক্রিয়াটি শিল্পক্ষেত্রে ব্যবহৃত হয়, এবং এটি বেকিং প্রক্রিয়ার সময় রুটির পৃষ্ঠে ঘটে, যা এর স্বাদ ও রঙের গঠনে এবং একে মুচমুচে তৈরী করতে অবদান রাখে। তাপ দ্বারা উৎপন্ন ডেক্সট্রিনগুলি পাইরোডেক্সট্রিন নামেও পরিচিত। অম্লীয় অবস্থায় ভাজার সময় শ্বেতসার আর্দ্র বিশ্লেষণ করে এবং ছোট-শৃঙ্খলযুক্ত শ্বেতসারের অংশগুলি আংশিকভাবে α-(১,৬) বন্ধনের মাধ্যমে ক্ষয়প্রাপ্ত শ্বেতসার অণুর সাথে পুনঃযুক্ত হয়।
ডেক্সট্রিন হল সাদা, হলুদ বা বাদামী রংয়ের চূর্ণ যা আংশিক বা সম্পূর্ণভাবে জলে দ্রবীভূত হয়ে কম সান্দ্রতার আলোক আবর্তন সক্রিয় তরল তৈরী করে। তাদের বেশিরভাগকেই আয়োডিন দ্রবণ ব্যবহার করে সনাক্ত করা যেতে পারে, যেমন এরিথ্রোডেক্সট্রিন লাল রঙ দেয় এবং অ্যাক্রোডেক্সট্রিন কোনো রঙ দেয় না - এইভাবে পার্থক্য করা যেতে পারে।
শ্বেতসারের সাদা এবং হলুদ ডেক্সট্রিনগুলিকে সামান্য বা কোনও অ্যাসিড ছাড়াই ভাজা হলে তাকে ব্রিটিশ গাম বলে।
হলুদ ডেক্সট্রিনগুলি খামের আঠা এবং কাগজের টিউবে জলে দ্রাব্য আঠা হিসাবে ব্যবহার করা হয়। এছাড়াও খনি শিল্পে ফ্রোথ ফ্লোটেশনে সংযোজক হিসাবে,ধাতুশিল্পে বালি ঢালাইয়ে সবুজ শক্তি সংযোজন হিসাবে, বাটিক প্রতিরোধের রঞ্জক ঘন করতে, গুয়াশ রং তৈরীতে এবং চর্মশিল্পে সংযোজক হিসাবে এই ডেক্সট্রিন ব্যবহার করা হয়।
সাদা ডেক্সট্রিন ব্যবহার করা হয়:
তাদের পুনঃশাখার কারণে, ডেক্সট্রিন কম পাচনযোগ্য হয়। অপাচ্য ডেক্সট্রিনগুলি দ্রাব্য একক ফাইবারের পরিপূরক হিসাবে এবং প্রক্রিয়াজাত খাদ্য পণ্যগুলিতে যোগ করা হয়।
মল্টোডেক্সট্রিন একটি ছোট শৃঙ্খল যুক্ত শ্বেতসার চিনি যা খাদ্য সংযোজন হিসাবে ব্যবহৃত হয়। এটি জেলযুক্ত শ্বেতসার থেকে উৎসেচক আর্দ্র বিশ্লেষণ দ্বারাও তৈরী করা যায় এবং সাধারণত এটি সাদা জলাকর্ষী শুষ্ক চূর্ণ হিসাবে পাওয়া যায়। মল্টোডেক্সট্রিন সহজপাচ্য, গ্লুকোজের মতো দ্রুত শোষিত হয়। এটি হালকা মিষ্টি হতে পারে বা স্বাদবিহীনও হতে পারে।
চক্রীয় ডেক্সট্রিনগুলি সাইক্লোডেক্সট্রিন নামে পরিচিত। এগুলি নির্দিষ্ট ব্যাকটেরিয়া যেমন পেনিব্যাসিলাস ম্যাসেরানস (ব্যাসিলাস ম্যাসেরান) কর্তৃক শ্বেতসারের উৎসেচক আর্দ্র বিশ্লেষণ দ্বারা গঠিত হয়। সাইক্লোডেক্সট্রিনে ৬-৮ গ্লুকোজ অবশিষ্টাংশ দ্বারা গঠিত টরয়েডাল কাঠামো আছে।